323 



Allerede i Dagbogen for 1866 nævnes den første 

 Klækning af Billelarver, nemlig Lampyris og Phospliænus 

 med Angivelse af Dato; men den rigtige systematiske 

 biologiske Samling begynder først langt senere, nemlig i 

 18Q4, samme Aar som Schlicks første v Biologiske Bidrag" 

 optoges i Entomologiske Meddelelser. Det fremgaar jo 

 ogsaa af Schlicks egne Ord heri, at han først da be- 

 sluttede sig til et systematisk Arbejde indenfor dette 

 Omraade, der skulde blive den sidste af de store Op- 

 gaver, Schlick stillede sig og løste med saa stor Flid og 

 Dygtighed. 



Om Schlicks Personlighed kan man sige, at den var 

 præget af hans Interesser og Arbejde; men udenfor disse 

 viste han ogsaa mere almen menneskelige Interesser og 

 Følelser. Ved Ekskursioner og ved Foreningens Møder 

 og navnlig ved de mere festlige Sammenkomster, ved 

 hvilke vi andre Medlemmer af Foreningen jo nærmest 

 lærte ham at kende, var han i Reglen gemytlig og kam- 

 meratlig, og hans Viser, hvoraf mange var udmærkede, 

 har givet Foreningens festlige Sammenkomster deres Præg. 

 Schlick fandt sig ogsaa udmærket i selv at blive gjort 

 til Genstand for en god Spøg. Men var der nogen, 

 der vilde røre ved Foreningens Gang eller indføre noget 

 Nyt i Samlervirksomheden saa viste Schlick sig meget 

 konservativ og lidet modtagelig for Paavirkning. 



Schlick var meget flittig, hvilket tilfulde fremgaar af, 

 hvad han har efterladt sig; han havde dog tilsyneladende 

 aldrig travlt; man fik snarere Indtryk af, at han var lang- 

 som i sine Bevægelser; men han arbejdede lange Timer 

 og ofte det meste af Natten, kun med et lille Blund nu 

 og da paa sin Sofa. Hans Hukommelse for de mindste 

 Ting var fænomenal, og selv i de sidste Par Aar af hans 

 Liv, da han ved tiltagende Sygelighed praktisk talt var 

 ophørt med Arbejdet ved sin Samling, huskede han nøje, 

 hvor hvert Objekt i hans uhyre store Samling kunde 

 findes. 



